title: Rozhodnutie Rady 2005/364/SZBP z 12. apríla 2005 týkajúce sa uzatvorenia Dohody medzi Európskou úniou a Rumunskom o bezpečnostných postupoch pri výmene utajovaných skutočností

text:
               5.5.2005

               SK

               Úradný vestník Európskej únie

               L 118/47

         ROZHODNUTIE RADY 2005/364/SZBP
   z 12. apríla 2005
   týkajúce sa uzatvorenia Dohody medzi Európskou úniou a Rumunskom o bezpečnostných postupoch pri výmene utajovaných skutočností
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 24 a 38,
   so zreteľom na odporúčanie predsedníctva,
   keďže:

               (1)

               Na svojom zasadnutí 27. a 28. novembra 2003 Rada rozhodla poveriť predsedníctvo, s pomocou generálneho tajomníka/vysokého splnomocnenca, aby v súlade s článkami 24 a 38 Zmluvy o Európskej únii začalo rokovania s určitými tretími štátmi, aby Európska únia s každým z nich uzavrela dohodu o bezpečnostných postupoch pri výmene utajovaných skutočností.

               (2)

               Po tomto poverení začať rokovania predsedníctvo s pomocou generálneho tajomníka/vysokého splnomocnenca dosiahlo dohodu s Rumunskom o bezpečnostných postupoch pri výmene utajovaných skutočností.

               (3)

               Táto dohoda by mala byť schválená,

         ROZHODLA TAKTO:
   Článok 1
   Dohoda medzi Európskou úniou a Rumunskom o bezpečnostných postupoch pri výmene utajovaných skutočností sa týmto schvaľuje v mene Európskej únie.
   Znenie dohody tvorí prílohu k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 12. apríla 2005

            Za Radu

            predseda

         J.-C. JUNCKER

   PREKLAD
   DOHODA
   medzi Rumunskom a Európskou úniou o bezpečnostných postupoch pri výmene utajovaných skutočností
   RUMUNSKO
   na jednej strane a
   EURÓPSKA ÚNIA (ďalej len „EÚ“), zastúpená predsedníctvom Rady Európskej únie,
   na strane druhej
   (ďalej len „strany“),
   BERÚC DO ÚVAHY, ŽE Rumunsko a EÚ majú rovnaké ciele posilniť vo všetkých smeroch svoju vlastnú bezpečnosť a poskytovať svojim občanom vysokú úroveň ochrany v oblasti bezpečnosti,
   BERÚC DO ÚVAHY, ŽE Rumunsko a EÚ súhlasia, aby medzi nimi prebiehali konzultácie a rozvíjala sa spolupráca v otázkach spoločného záujmu týkajúceho sa bezpečnosti,
   BERÚC DO ÚVAHY, ŽE v tomto kontexte preto existuje stála potreba výmeny utajovaných skutočností medzi Rumunskom a EÚ,
   UZNÁVAJÚC, ŽE pre úplné a účinné konzultácie a spoluprácu môže byť nutný prístup k utajovaným skutočnostiam a materiálom Rumunska a EÚ, ako aj výmena utajovaných skutočností a súvisiacich materiálov medzi Rumunskom a EÚ,
   S VEDOMÍM, ŽE takýto prístup k utajovaným skutočnostiam a súvisiacim materiálom a ich výmena vyžadujú náležité bezpečnostné opatrenia,
   DOHODLI SA TAKTO:
   Článok 1
   S cieľom splnenia cieľa posilňovania bezpečnosti každej zo strán vo všetkých smeroch sa táto dohoda uplatňuje na utajované skutočnosti alebo materiály v akejkoľvek forme, poskytované alebo vymieňané medzi stranami.
   Článok 2
   Na účely tejto dohody utajovaná skutočnosť znamená akúkoľvek informáciu (t. j. poznatok, ktorý môže byť oznámený v akejkoľvek forme) alebo materiál, o ktorom je rozhodnuté, že si vyžaduje ochranu voči neoprávnenému sprístupneniu a ktorý bol takto označený v bezpečnostnej klasifikácii (ďalej len „utajovaná skutočnosť“).
   Článok 3
   Na účely tejto dohody „EÚ“ znamená Radu Európskej únie (ďalej len „Rada“), generálneho tajomníka/vysokého splnomocnenca a generálny sekretariát Rady a Komisiu Európskych spoločenstiev (ďalej len „Európska komisia“).
   Článok 4
   Každá strana:

               a)

               ochraňuje a uchováva utajované skutočnosti, ktoré jej podľa tejto dohody poskytuje alebo si s ňou vymieňa druhá strana;

               b)

               zabezpečuje, aby si poskytované alebo vymieňané utajované skutočnosti, podliehajúce tejto dohode, zachovali bezpečnostnú klasifikáciu, ktorú im pridelila poskytujúca strana. Prijímajúca strana ochraňuje a uchováva utajované skutočnosti v súlade s opatreniami ustanovenými v jej vlastných bezpečnostných predpisoch pre informácie alebo materiály s rovnocennou bezpečnostnou klasifikáciou, ako je uvedené v bezpečnostných opatreniach, ktoré sa ustanovia podľa článkov 11 a 12;

               c)

               nepoužíva utajované skutočnosti v zmysle tejto dohody na iné účely ako tie, ktoré určil pôvodca a na ktoré sa skutočnosť poskytuje alebo vymieňa;

               d)

               bez predchádzajúceho súhlasu pôvodcu nesprístupní utajovanú skutočnosť v zmysle tejto dohody tretej strane, orgánu EÚ alebo subjektu, ktorý sa nespomína v článku 3.

         Článok 5
   1.   Utajovanú skutočnosť môže jedna strana („poskytujúca strana“) sprístupniť alebo uvoľniť druhej strane („prijímajúcej strane“) v súlade so zásadou kontroly pôvodcu.
   2.   Vo veci uvoľnenia iným príjemcom, ako sú strany tejto dohody, rozhoduje o sprístupnení alebo uvoľnení utajovanej skutočnosti prijímajúca strana na základe súhlasu poskytujúcej strany v súlade so zásadou kontroly pôvodcu tak, ako je ustanovené v jej bezpečnostných predpisoch.
   3.   Pri vykonávaní odsekov 1 a 2 nie je možné žiadne všeobecné uvoľnenie, pokiaľ si strany nezavedú a neschvália postupy týkajúce sa určitých kategórií informácií, zodpovedajúce ich operačným požiadavkám.
   Článok 6
   Každá strana a jej subjekty definované v článku 3 majú bezpečnostnú organizáciu a bezpečnostné programy založené na takých základných zásadách a minimálnych bezpečnostných normách, ktoré sa zavádzajú do bezpečnostných systémov strán zriadených podľa článkov 11 a 12 s cieľom zabezpečiť, aby sa na utajované skutočnosti podliehajúce tejto dohode uplatňovala rovnaká úroveň ochrany.
   Článok 7
   1.   Strany zabezpečia, aby všetky osoby, ktoré pri vykonávaní svojich služobných povinností potrebujú mať prístup k utajovaným skutočnostiam, poskytovaným alebo vymieňaným podľa tejto dohody, alebo osoby, ktorých povinnosti či funkcie môžu umožňovať takýto prístup, boli náležite bezpečnostne preverené predtým, ako im bude udelený prístup k takýmto skutočnostiam.
   2.   Sú vypracované postupy bezpečnostnej previerky s cieľom určiť, či jednotlivec môže mať prístup k utajovaným skutočnostiam, zohľadňujúc jeho lojalitu, dôveryhodnosť a spoľahlivosť.
   Článok 8
   Strany si poskytujú vzájomnú pomoc týkajúcu sa bezpečnosti utajovaných skutočností podliehajúcich tejto dohode a záležitostí spoločného bezpečnostného záujmu. Orgány definované v článku 11 vykonávajú vzájomné bezpečnostné porady a kontroly s cieľom zhodnotiť účinnosť bezpečnostných opatrení, ktoré vypracujú v rámci svojej príslušnej zodpovednosti podľa článkov 11 a 12.
   Článok 9
   1.   Na účely tejto dohody:

               a)

               pokiaľ ide o EÚ:

                           všetka korešpondencia sa zasiela Rade na túto adresu:

                                       Council of the European Union

                                       Chief Registry Officer

                                       Rue de la Loi/Wetstraat, 175

                                       B-1048 Brussels.

                           Vedúci spisovej služby Rady zasiela všetku korešpondenciu členským štátom a Európskej komisii, pokiaľ odsek 2 neustanovuje inak;

               b)

               pokiaľ ide o Rumunsko:

                           všetka korešpondencia sa adresuje Oficiul Registrului National al Informatiilor Secrete de Stat (ORNISS) a odosiela sa podľa vhodnosti prostredníctvom Misie Rumunska pri Európskej únii na túto adresu:

                                       Guvernul Romaniei

                                       Oficiul Registrului National al Informatiilor Secrete de Stat (ORNISS)

                                       Str. Mures nr. 4, Sector 1

                                       Bucuresti

                                       Romania.

         2.   Výnimočne môže byť z operačných dôvodov korešpondencia jednej strany, ktorá je prístupná iba určitým príslušným úradníkom, orgánom alebo službám tejto strany, adresovaná a prístupná len určitým príslušným úradníkom, orgánom alebo službám druhej strany, jednoznačne určených za príjemcov, pričom sa zohľadní ich právomoc a dodrží sa zásada „vedieť len to najdôležitejšie“. Pokiaľ ide o EÚ, táto korešpondencia sa zasiela prostredníctvom vedúceho spisovej služby Rady.
   Článok 10
   Vláda Rumunska a generálni tajomníci Rady a Európskej komisie dozerajú na vykonávanie tejto dohody.
   Článok 11
   S cieľom vykonávania tejto dohody:

               1.

               Oficiul Registrului National al Informatiilor Secrete de Stat (ORNISS) pod vedením a v mene vlády Rumunska, konajúci v mene vlády Rumunska a na základe jej právomoci, je zodpovedný za vývoj bezpečnostných opatrení na ochranu a uchovávanie utajovaných skutočností, ktoré sa poskytujú Rumunsku podľa tejto dohody.

               2.

               Generálny sekretariát Bezpečnostného úradu Rady pod vedením a v mene generálneho tajomníka Rady, konajúci v mene Rady a na základe jej právomoci, je zodpovedný za vývoj bezpečnostných opatrení na ochranu a zabezpečenie utajovaných skutočností, ktoré sa poskytujú EÚ v zmysle tejto dohody.

               3.

               Bezpečnostné riaditeľstvo Európskej komisie, konajúce v mene Európskej komisie a na základe jej právomoci, je zodpovedné za vývoj bezpečnostných opatrení na ochranu utajovaných skutočností, poskytovaných alebo vymieňaných podľa tejto dohody v rámci Európskej komisie a jej priestorov.

         Článok 12
   Bezpečnostné opatrenia, ktoré majú byť vypracované podľa článku 11 po dohode medzi tromi danými úradmi, zavedú normy pre vzájomnú bezpečnostnú ochranu utajovaných skutočností podliehajúcich tejto dohode. V prípade EÚ podliehajú tieto normy schváleniu bezpečnostným výborom Rady.
   Článok 13
   Orgány definované v článku 11 stanovujú postupy, podľa ktorých sa má postupovať v prípade preukázaného ohrozenia utajovaných skutočností podliehajúcich tejto dohode alebo podozrenia naň.
   Článok 14
   Pred poskytovaním utajovanej skutočnosti v zmysle tejto dohody medzi stranami musia zodpovedné bezpečnostné orgány definované v článku 11 súhlasiť, že prijímajúca strana je schopná chrániť a uchovávať informácie podliehajúce tejto dohode spôsobom zlučiteľným s opatreniami, ktoré sa majú stanoviť podľa článkov 11 a 12.
   Článok 15
   Táto dohoda nijakým spôsobom nezabraňuje stranám uzavrieť iné dohody týkajúce sa poskytovania alebo výmeny utajovaných skutočností, podliehajúce tejto dohode, za predpokladu, že nie sú v rozpore s ustanoveniami tejto dohody.
   Článok 16
   Všetky rozdiely medzi EÚ a Rumunskom, vyplývajúce z výkladu alebo uplatňovania tejto dohody, sa riešia rokovaním medzi stranami.
   Článok 17
   1.   Táto dohoda nadobúda platnosť prvým dňom prvého mesiaca po tom, ako sa strany navzájom informovali, že ukončili vnútorné postupy potrebné na tento účel.
   2.   Táto dohoda sa môže na žiadosť ktorejkoľvek strany preskúmať, aby sa zvážili prípadné zmeny a doplnenia.
   3.   Každá zmena a doplnenie k tejto dohode sa robí iba písomne a po vzájomnej dohode strán. Účinnosť nadobúda po vzájomnom informovaní, ako je uvedené v odseku 1.
   Článok 18
   Túto dohodu môže jedna strana vypovedať písomným oznámením o vypovedaní, ktoré odovzdá druhej strane. Takéto vypovedanie nadobúda účinnosť šesť mesiacov po prijatí oznámenia druhou stranou, ale neovplyvní už dohodnuté záväzky podľa ustanovení tejto dohody. Najmä všetky utajované skutočnosti, poskytované alebo vymieňané podľa tejto dohody, sa budú naďalej ochraňovať v súlade s ustanoveniami uvedenými v dohode.

      NA DÔKAZ TOHO podpísaní, náležite splnomocnení, podpísali túto dohodu.
      V Bruseli 22. apríla 2005, vyhotovené v dvoch kópiách, každá v anglickom jazyku.

            Za Rumunsko

            Za Európsku úniu


title: 2009/567/ES: Rozhodnutie Komisie z  9. júla 2009 , ktorým sa ustanovujú ekologické kritériá na udelenie európskej environmentálnej značky Spoločenstva textilným výrobkom [oznámené pod číslom K(2009) 4595] (Text s významom pre EHP)

text:
               29.7.2009

               SK

               Úradný vestník Európskej únie

               L 197/70

      ROZHODNUTIE KOMISIE

   z 9. júla 2009,
   ktorým sa ustanovujú ekologické kritériá na udelenie európskej environmentálnej značky Spoločenstva textilným výrobkom
   [oznámené pod číslom K(2009) 4595]
   (Text s významom pre EHP)
   (2009/567/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), najmä na jeho článok 6 ods. 1 druhý pododsek,
   po porade s Výborom Európskej únie na udeľovanie environmentálnej značky,
   keďže:

               (1)

               Podľa nariadenia (ES) č. 1980/2000 sa environmentálna značka Spoločenstva môže udeliť výrobku s vlastnosťami, ktoré mu umožňujú významne prispievať k zlepšeniu kľúčových aspektov životného prostredia.

               (2)

               Z nariadenia (ES) č. 1980/2000 vyplýva, že osobitné kritériá environmentálnej značky vypracované na základe kritérií navrhnutých Výborom Európskej únie na udeľovanie environmentálnej značky sa majú ustanoviť podľa skupín výrobkov.

               (3)

               V tomto nariadení sa tiež uvádza, že preskúmanie kritérií na udelenie environmentálnej značky a požiadaviek na hodnotenie a overovanie týchto kritérií sa uskutoční s dostatočným predstihom pred skončením platnosti kritérií určených pre danú skupinu výrobkov.

               (4)

               V súlade s nariadením (ES) č. 1980/2000 sa vykonal včasný prieskum ekologických kritérií aj súvisiacich požiadaviek na hodnotenie a overovanie, ktoré sú stanovené rozhodnutím Komisie 1999/178/ES zo 17. februára 1999, ktorým sa stanovujú ekologické kritériá na udelenie environmentálnej značky Spoločenstva textilným výrobkom (2), zmeneným a doplneným rozhodnutím 2002/371/ES z 15. mája 2002, ktorým sa stanovujú ekologické kritériá na udelenie environmentálnej značky Spoločenstva textilným výrobkom (3). Tieto ekologické kritériá a súvisiace požiadavky na hodnotenie a overovanie sú platné najneskôr do 31. decembra 2009.

               (5)

               S cieľom zohľadniť vývoj v oblasti vedy a trhov je so zreteľom na tento prieskum vhodné upraviť vymedzenie skupiny výrobkov a zaviesť nové ekologické kritériá.

               (6)

               Ekologické kritériá, ako aj požiadavky na príslušné hodnotenie a overovanie by mali platiť štyri roky odo dňa prijatia tohto rozhodnutia.

               (7)

               Rozhodnutie 1999/178/ES by sa preto malo nahradiť.

               (8)

               Prechodné obdobie by sa malo povoliť výrobcom s výrobkami, ktorým bola udelená environmentálna značka textilným výrobkom na základe kritérií uvedených v rozhodnutí 1999/178/ES s cieľom poskytnúť im dostatok času, aby prispôsobili svoje výrobky revidovaným kritériám a požiadavkám. Výrobcovia by mali mať takisto povolené podávať žiadosti v súlade s kritériami ustanovenými v rozhodnutí 1999/178/ES až do uplynutia platnosti tohto rozhodnutia.

               (9)

               Opatrenia ustanovené v tomto rozhodnutí sú v súlade so stanoviskom výboru zriadeného na základe článku 17 nariadenia (ES) č. 1980/2000,

         PRIJALA TOTO ROZHODNUTIE:
   Článok 1
   Skupina výrobkov „textilné výrobky“ obsahuje:

               a)

               textilné odevy a doplnky: odevy a doplnky (ako sú vreckovky, šály, tašky, nákupné tašky, plecniaky, opasky atď.), ktorých najmenej 90 % hmotnosti tvoria textilné vlákna;

               b)

               interiérový textil: textilné výrobky na použitie v interiéri, ktorých najmenej 90 % hmotnosti tvoria textilné vlákna. Rohože a predložky sú zahrnuté. Nástenné a podlahové krytiny sú vylúčené;

               c)

               vlákna, priadza a tkanivá (vrátane trvalých netkaných) určených na použitie v textilných odevoch a doplnkoch alebo v interiérovom textile.

         Táto skupina výrobkov nezahŕňa textil upravovaný biocídnymi výrobkami okrem tých biocídnych výrobkov, ktorú sú zahrnuté v prílohe IA k smernici Európskeho parlamentu a Rady 98/8/ES (4), kde táto látka dodáva textilu dodatočné vlastnosti zamerané na ochranu ľudského zdravia (napr. biocídne výrobky pridané do textilných sietí a odevov na odpudenie komárov a bĺch, roztočov alebo alergénov) a kde táto aktívna látka je povolená na predmetné použitie podľa prílohy V k smernici 98/8/ES.
   U „textilných odevov a doplnkov“ a u „interiérového textilu“ sa pri výpočte percenta textilných vlákien nemusí zohľadňovať páperie, perie, membrány a poťahy.
   Článok 2
   Na udelenie environmentálnej značky Spoločenstva výrobkom, ktoré podľa nariadenia (ES) č. 1980/2000 patria do skupiny výrobkov „textilné výrobky“, musí textilný výrobok spĺňať kritériá ustanovené v prílohe k tomuto rozhodnutiu.
   Článok 3
   Ekologické kritériá pre skupinu výrobkov „textilné výrobky“, ako aj príslušné požiadavky na hodnotenie a overovanie platia štyri roky odo dňa prijatia tohto rozhodnutia.
   Článok 4
   Kódové číslo priradené skupine výrobkov „textilné výrobky“ na administratívne účely je „016“.
   Článok 5
   Rozhodnutie 1999/178/ES sa zrušuje.
   Článok 6
   1.   Žiadosti o environmentálnu značku pre výrobky, ktoré patria do skupiny výrobkov „textilné výrobky“ predložené pred dátumom prijatia tohto rozhodnutia sa posudzujú v súlade s podmienkami stanovenými v rozhodnutí 1999/178/ES.
   2.   Žiadosti o environmentálnu značku pre výrobky, ktoré patria do skupiny výrobkov „textilné výrobky“ predložené po dátume prijatia tohto rozhodnutia, avšak najneskôr do 31. decembra 2009, sa môžu posudzovať v súlade s kritériami stanovenými v rozhodnutí 1999/178/ES alebo v tomto rozhodnutí.
   Takéto žiadosti sa posudzujú v súlade s kritériami, na ktorých sú založené.
   3.   Ak je environmentálna značka udelená na základe žiadosti posudzovanej podľa kritérií stanovených v rozhodnutí 1999/178/ES, takáto environmentálna značka sa môže použiť počas 12 mesiacov od dátumu prijatia tohto rozhodnutia.
   Článok 7
   Toto rozhodnutie je určené členským štátom.

      V Bruseli 9. júla 2009

            Za Komisiu

         Stavros DIMAS

            člen Komisie

      (1)  Ú. v. ES L 237, 21.9.2000, s. 1.

      (2)  Ú. v. ES L 57, 5.3.1999, s. 21.

      (3)  Ú. v. ES L 133, 18.5.2002, s. 29.

      (4)  Ú. v. ES L 123, 4.4.1998, s. 1.

      PRÍLOHA

         RÁMEC

         Ciele kritérií

      Tieto kritériá sú zamerané najmä na podporu znižovania znečisťovania vôd súvisiaceho s hlavnými postupmi v celom reťazci textilnej výroby vrátane výroby vlákien, pradenia, tkania, pletenia, bielenia, farbenia a konečnej úpravy.
      Kritériá sú stanovené na takej úrovni, aby podporovali označovanie textilných výrobkov s menším vplyvom na životné prostredie.

         Požiadavky na hodnotenie a overovanie

      Konkrétne požiadavky na hodnotenie a overovanie sa uvádzajú v rámci každého kritéria.
      Ak sa od žiadateľa vyžaduje poskytnutie vyhlásení, dokumentácie, analýz, správ o skúškach alebo iných dôkazov na preukázanie zhody s týmito kritériami, rozumie sa, že tieto dokumenty môžu podľa potreby pochádzať od žiadateľa a/alebo jeho dodávateľa (dodávateľov) a/alebo ich dodávateľa (dodávateľov) atď.
      V prípade potreby sa môžu použiť iné skúšobné metódy, než sú metódy uvedené pre jednotlivé kritériá, ak ich rovnocennosť akceptoval príslušný orgán hodnotiaci žiadosť.
      Funkčnou jednotkou, vzhľadom ku ktorej by sa mali vypočítavať vstupy a výstupy, je 1 kg textilného výrobku za normálnych podmienok (65 % RH ± 4 % a 20 °C ± 2 °C; tieto podmienky normy sú uvedené v ISO 139 – Textil – štandardné atmosféry na upravovanie a skúšanie).
      Príslušné orgány môžu v prípade potreby vyžadovať sprievodnú dokumentáciu a vykonať nezávislé overenia.
      Príslušným orgánom sa odporúča, aby pri hodnotení žiadostí a sledovaní zhody s kritériami zohľadňovali implementáciu uznávaných systémov environmentálneho manažérstva, ako sú EMAS alebo ISO 14001 (poznámka: uplatňovanie takýchto systémov riadenia sa nevyžaduje).

         EKOLOGICKÉ KRITÉRIÁ

      Kritériá sú rozdelené do troch hlavných kategórií na textilné vlákna, postupy a chemikálie, a vhodnosť na používanie.
      KRITÉRIÁ NA TEXTILNÉ VLÁKNA
      V tomto oddiele sú stanovené špecifické kritériá pre akryl, bavlnu a iné prírodné celulózové vlákna zo semien, elastan, ľan a ostatné lykové vlákna, surovú ovčiu vlnu a ostatné keratínové vlákna, vlákna z umelej celulózy, polyamid, polyester a polypropylén.
      Ostatné vlákna, na ktoré nie sú stanovené osobitné kritériá, sú tiež dovolené, s výnimkou minerálnych vlákien, sklených vlákien, kovových vlákien, uhlíkových vlákien a ostatných anorganických vlákien.
      Kritériá stanovené v tejto časti na daný typ vlákna nemusia byť splnené, ak takéto vlákno tvorí menej ako 5 % celkovej hmotnosti textilných vlákien výrobku. Podobne nemusia byť splnené, ak vlákna pochádzajú z recyklácie. V tejto súvislosti sú recyklované vlákna definované ako vlákna pochádzajúce iba z odstrižkov výrobcov textilu a odevov alebo zo spotrebiteľského odpadu (textilného alebo iného odpadu). Napriek tomu musí byť najmenej 85 % hmotnosti všetkých vlákien vo výrobku v súlade s prípadným príslušným kritériom na dané vlákno alebo pochádzať z recyklácie.

         Hodnotenie a overovanie: Žiadateľ predloží podrobné údaje o zložení textilného výrobku.
      1.   Akryl

                  1.1.

                  Obsah zvyškového akrylonitrilu v surových vláknach opúšťajúcich výrobný závod musí byť menší ako 1,5 mg/kg.

                     Hodnotenie a overovanie: Žiadateľ poskytne správu o skúške, pri ktorej použije túto skúšobnú metódu: extrakcia vriacou vodou a kvantifikácia kapilárnou plynovo-kvapalinovou chromatografiou.

                  1.2.

                  Emisie akrylonitrilu do ovzdušia (počas polymerizácie až po roztok pripravený na zvlákňovanie) vyjadrené ako ročný priemer musia byť nižšie ako 1 g/kg vyrobeného vlákna.

                     Hodnotenie a overovanie: Žiadateľ poskytne podrobnú dokumentáciu a/alebo správy o skúškach preukazujúce zhodu s týmto kritériom spolu s vyhlásením o zhode.

            2.   Bavlna a ostatné prírodné celulózové vlákna zo semien (vrátane kapku)

      Bavlna a ostatné prírodné celulózové vlákna zo semien (ďalej len „bavlna“) nesmú obsahovať viac než 0,05 ppm (pokiaľ to citlivosť skúšobnej metódy povoľuje) každej z týchto látok: aldrín, kaptafol, chlórdan, DDT, dieldrín, endrín, heptachlór, hexachlórbenzén, hexachlórcyklohexán (úplné izoméry), 2,4,5-T, chlórdimeform, chlórbenzilát, dinoseb a jeho soli, monokrotofy, pentachlórfenol, toxafén, metamidofos, metylparation, paration a fosfamidon. Skúška by sa mala vykonať na surovej bavlne predtým, než prejde akýmkoľvek spracovaním za mokra, za každú zásielku bavlny alebo dvakrát do roka, ak sú doručené viac než dve zásielky bavlny za rok.
      Táto požiadavka neplatí, ak viac ako 50 % obsahu bavlny tvorí ekologicky pestovaná bavlna alebo prechodná bavlna, ktorá je certifikovaná nezávislou organizáciou, že bola vyrobená v súlade s výrobnými a kontrolnými požiadavkami stanovenými v nariadení Rady (ES) č. 834/2007 (1).
      Táto požiadavka neplatí, ak je možné predložiť písomné dôkazy potvrdzujúce totožnosť poľnohospodárov, ktorí vyrobili aspoň 75 % bavlny použitej v hotovom výrobku, spolu s vyhlásením týchto poľnohospodárov, že uvedené látky neboli používané na poliach ani rastlinách bavlny, ktoré vyprodukovali príslušnú bavlnu, ani na samotnú bavlnu.
      Ak je v jednom výrobku prinajmenej 95 % ekologicky pestovanej bavlny, to znamená certifikovanej nezávislou organizáciou, že bola vyrobená v súlade s výrobnými a kontrolnými požiadavkami stanovenými v nariadení Rady (ES) č. 834/2007, môže žiadateľ vedľa environmentálnej značky umiestniť poznámku „ekologicky pestovaná bavlna“. Ak je v jednom výrobku medzi 70 % a 95 % ekologicky pestovanej bavlny, môže byť označený „vyrobené z xy % ekologicky pestovanej bavlny“).

         Hodnotenie a overovanie: Žiadateľ poskytne dôkaz o certifikácii bavlny ako ekologicky pestovanej alebo dokumentáciu o nepoužití uvedených látok poľnohospodármi alebo správu o skúške, pri ktorej použije tieto skúšobné metódy: podľa prípadu US EPA 8081 A [organochlórové pesticídy s ultrazvukovou alebo Soxhletovou extrakciou a apolárnymi roztokmi (izooktán alebo hexán)], 8151 A (chlórované herbicídy, použitím metanolu), 8141 A (organofosforové zlúčeniny) alebo 8270 C (poloprchavé organické zlúčeniny).
      Minimálne 3 % ekologicky pestovanej bavlny, to znamená certifikovanej nezávislou organizáciou, že bola vyrobená v súlade s výrobnými a kontrolnými požiadavkami stanovenými v nariadení Rady (ES) č. 834/2007, sa musia každý rok použiť.
      Žiadateľ poskytne:

                  —

                  informácie o certifikačnom orgáne,

                  —

                  vyhlásenie o podiele organickej certifikovanej bavlny použitej v celkovej výrobe textilných výrobkov s environmentálnou značkou každý rok.

            Príslušný orgán môže požiadať o zaslanie ďalšej dokumentácie, aby mohol posúdiť, či boli splnené požiadavky noriem a certifikačného systému.
      3.   Elastan

                  3.1.

                  Organotínové zlúčeniny sa nesmú používať.

                     Hodnotenie a overovanie: Žiadateľ poskytne vyhlásenie o nepoužití.

                  3.2.

                  Emisie aromatických diizokyanátov do ovzdušia počas polymerizácie a výroby vlákna merané počas jednotlivých krokov procesu, kedy sa vyskytnú, vrátane prchavých emisií vyjadrené ako ročný priemer musia byť nižšie ako 5 mg/kg vyrobeného vlákna.

                     Hodnotenie a overovanie: Žiadateľ poskytne podrobnú dokumentáciu a/alebo správy o skúškach preukazujúce zhodu s týmto kritériom spolu s vyhlásením o zhode.

            4.   Ľan a ostatné lykové vlákna (vrátane konope, juty a ramie)

      Ľan a ostatné lykové vlákna sa nesmú získavať máčaním vodou, pokiaľ odpadová voda z máčania nie je ošetrená tak, aby sa znížil obsah COD alebo TOC najmenej o 75 % u vlákien konope a najmenej o 95 % u ľanu a ostatných lykových vlákien.

         Hodnotenie a overovanie: Ak sa používa máčanie vodou, žiadateľ poskytne správu o skúške, pri ktorej použije túto skúšobnú metódu: ISO 6060 (COD).
      5.   Surová vlna a ostatné keratínové vlákna (vrátane vlny z oviec, tiav, alpak a kôz)

                  5.1.

                  Úhrnný obsah nasledujúcich látok nesmie prekročiť 0,5 ppm: γ-hexachlórcyklohexán (lindán), α-hexachlórcyklohexán, β-hexachlórcyklohexán, δ-hexachlórcyklohexán, aldrín, dieldrín, p,p′-DDT, p,p′-DDD.

                  5.2.

                  Úhrnný obsah nasledujúcich látok nesmie prekročiť 2 ppm: diazinón, propetamfos, chlórfenvinfos, dichlórfentión, chlórpyrifos a fenchlórfos, etión, pirimfos-metyl.

                  5.3.

                  Úhrnný obsah nasledujúcich látok nesmie prekročiť 0,5 ppm: cypermetrín, deltametrín, fenvalerát, cyhalotrín a flumetrín.

                  5.4.

                  Úhrnný obsah nasledujúcich látok nesmie prekročiť 2 ppm: diflubenzuron, triflumuron, dicyclanil.

            Skúška by sa mala vykonať na surovej vlne predtým, než prejde akýmkoľvek spracovaním za mokra, za každú zásielku vlny alebo dvakrát do roka, ak sú doručené viac než dve zásielky vlny za rok.
      Tieto požiadavky (ako je uvedené v oddieloch 5.1, 5.2, 5.3 a 5.4 a vzaté samostatne) neplatia, ak je možné predložiť písomné dôkazy, ktoré určujú totožnosť farmárov vyrábajúcich najmenej 75 % príslušnej vlny alebo keratínových vlákien spolu s vyhlásením týchto poľnohospodárov, že vyššie uvedené látky nepoužívajú na príslušných poliach alebo zvieratách.

         Hodnotenie a overovanie pre 5.1, 5.2, 5.3 a 5.4: Žiadateľ buď poskytne vyššie uvedenú dokumentáciu, alebo poskytne správu o skúške, pri ktorej použije túto skúšobnú metódu: Návrh skúšobnej metódy IWTO 59.

                  5.5.

                  U odpadovej vody z prania vypúšťanej do odpadovej kanalizácie nesmie COD vypúšťané do odpadovej kanalizácie prekročiť 60 g/kg surovej vlny a odpadová voda sa musí čistiť mimo závodu tak, aby bolo dosiahnuté ďalšie aspoň 75 % zníženie obsahu COD vyjadrené v ročnom priemere.

            U odpadovej vody z prania čistenej v závode a vypúšťanej do povrchových vôd nesmie COD vypúšťané do povrchových vôd prekročiť 45 g/kg surovej vlny. Hodnota pH odpadovej vody vypúšťanej do povrchových vôd musí byť medzi 6 a 9 (pokiaľ je pH vôd recipienta mimo tohto rozpätia) a teplota musí byť nižšia ako 40 °C (ak teplota vôd recipienta nie je vyššia ako táto hodnota). Práčovne vlny opíšu podrobne ich postupy zaobchádzania s odpadovou vodou z prania a neustále monitorujú úrovne COD.

         Hodnotenie a overovanie: Žiadateľ poskytne príslušné údaje a správy o skúškach v súvislosti s týmto kritériom, pri ktorých použije túto skúšobnú metódu: ISO 6060.
      6.   Syntetické vlákna z celulózy (vrátane viskózy, lyocelu, acetátu, kupra a triacetátu)

                  6.1.

                  Úroveň AOX vo vláknach nesmie prekročiť 250 ppm.

                     Hodnotenie a overovanie: Žiadateľ poskytne správu o skúške, pri ktorej použije túto skúšobnú metódu: ISO 11480.97 (riadené spaľovanie a mikrocoulometria).

                  6.2.

                  U viskózových vlákien nesmie obsah síry v emisiách zlúčenín síry do ovzdušia zo spracovania počas výroby vlákien, vyjadrený ako ročný priemer, prekročiť 120 g/kg vyrobeného nekonečného vlákna a 30 g/kg vyrobenej striže. Ak sa v danej prevádzke vyrábajú obidva druhy vlákien, celkové emisie nesmú prekročiť zodpovedajúci vážený priemer.

                     Hodnotenie a overovanie: Žiadateľ poskytne podrobnú dokumentáciu a/alebo správy o skúškach preukazujúce zhodu s týmto kritériom spolu s vyhlásením o zhode.

                  6.3.

                  U viskózových vlákien nesmie emisia zinku do vody z výrobného závodu, vyjadrená ako ročný priemer, prekročiť 0,3 g/kg.

                     Hodnotenie a overovanie: Žiadateľ poskytne podrobnú dokumentáciu a/alebo správy o skúškach preukazujúce zhodu s týmto kritériom spolu s vyhlásením o zhode.

                  6.4.

                  U vlákien kupra nesmie obsah medi v odpadovej vode odchádzajúcej zo závodu vyjadrený ako ročný priemer prekročiť 0,1 ppm.

                     Hodnotenie a overovanie: Žiadateľ poskytne podrobnú dokumentáciu a/alebo správy o skúškach preukazujúce zhodu s týmto kritériom spolu s vyhlásením o zhode.

            7.   Polyamid

      Emisie N2O do ovzdušia počas výroby monoméru vyjadrené ako ročný priemer nesmú prekročiť 10 g/kg vlákien vyrobeného polyamidu 6 a 50 g/kg polyamidu 6,6.

         Hodnotenie a overovanie: Žiadateľ poskytne podrobnú dokumentáciu a/alebo správy o skúškach preukazujúce zhodu s týmto kritériom spolu s vyhlásením o zhode.
      8.   Polyester

                  8.1.

                  Množstvo antimónu vo vláknach z polyestru nesmie prekročiť 260 ppm. Ak sa nepoužíva antimón, žiadateľ môže vedľa environmentálnej značky uviesť „bez antimónu“ (alebo ekvivalentný text).

                     Hodnotenie a overovanie: Žiadateľ poskytne buď vyhlásenie o nepoužití alebo správu o skúške, pri ktorej použije túto skúšobnú metódu: priame určenie atómovou absorpčnou spektrometriou. Skúška sa vykoná so surovým vláknom pred akýmkoľvek spracovaním za mokra.

                  8.2.

                  Emisie POZ počas polymerizácie a výroby vlákna z polyestru merané podľa ich výskytu pri jednotlivých fázach procesu, vrátane prchavých emisií, vyjadrené ako ročný priemer nesmú prekročiť 1,2 g/kg vyrobenej polyesterovej živice. (POZ sú všetky organické zlúčeniny, ktoré pri 293,15 K majú tlak nasýtených pár 0,01 kPa alebo vyšší, alebo za konkrétnych podmienok použitia majú zodpovedajúcu prchavosť).

                     Hodnotenie a overovanie: Žiadateľ poskytne podrobnú dokumentáciu a/alebo správy o skúškach preukazujúce zhodu s týmto kritériom spolu s vyhlásením o zhode.

            9.   Polypropylén

      Pigmenty na báze olova sa nesmú používať.

         Hodnotenie a overovanie: Žiadateľ poskytne vyhlásenie o nepoužití.
      KRITÉRIÁ PROCESOV A CHEMIKÁLIÍ
      Kritériá uvedené v tomto oddiele platia v prípade potreby na všetky etapy výroby výrobku vrátane výroby vlákien. Napriek tomu sa akceptuje, že recyklované vlákna môžu obsahovať niektoré farbivá alebo iné látky vylúčené na základe týchto kritérií, avšak len vtedy, ak boli použité v predchádzajúcom životnom cykle vlákien.
      10.   Prídavné a apretačné prostriedky na vlákna a priadzu

                  10.1.

                  Veľkosť: Najmenej 95 % (suchej hmotnosti) zložiek ľubovoľného kalibrovacieho prípravku použitého na priadzu musí byť dostatočne biologicky rozložiteľných alebo ináč sa musí recyklovať.
                  Berie sa do úvahy suma každej zložky.

                     Hodnotenie a overovanie: V tejto súvislosti sa látka považuje za „dostatočne biologicky rozložiteľnú“ vtedy,

                              —

                              ak pri testovaní jednou z metód OECD 301 A, OECD 301 E, ISO 7827, OECD 302 A, ISO 9887,OECD 302 B alebo ISO 9888 preukáže percentuálny rozklad najmenej 70 % počas 28 dní,

                              —

                              alebo ak pri testovaní jednou z metód OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 alebo ISO 14593 preukáže percentuálny rozklad najmenej 60 % počas 28 dní,

                              —

                              ak pri testovaní jednou z metód OECD 303 alebo ISO 11733 preukáže percentuálny rozklad najmenej 80 % počas 28 dní,

                              —

                              alebo ak u látok, na ktoré nie sú tieto skúšobné metódy použiteľné, existuje dôkaz o ekvivalentnej úrovni biologického rozkladu.

            Žiadateľ poskytne príslušnú dokumentáciu, karty bezpečnostných údajov, správy o skúškach a/alebo vyhlásenia s uvedením skúšobných metód a výsledkov, ako už bolo uvedené, preukazujúce zhodu s týmto kritériom u všetkých použitých kalibračných prípravkov.

                  10.2.

                  Aditíva do zvlákňovacieho roztoku, zvlákňovacie aditíva a preparačné činidlá na primárne zvlákňovanie (vrátane mykacích olejov, zvlákňovacích apretúr a mazív): najmenej 90 % (suchej hmotnosti) zložiek musí byť dostatočne biologicky rozložiteľných alebo odstrániteľných v čistiarňach odpadových vôd.

            Táto požiadavka neplatí na preparačné činidlá na sekundárne zvlákňovanie (zvlákňovacie mazivá, upravovacie činidlá), prevíjacie oleje, snovacie a spletacie oleje, vosky, pletacie oleje, silikónové oleje a anorganické látky. Berie sa do úvahy suma každej zložky.

         Hodnotenie a overovanie: V tejto súvislosti sa látka považuje za „dostatočne biologicky rozložiteľnú alebo odstrániteľnú v čistiarňach odpadových vôd“:

                  —

                  ak pri testovaní jednou z metód OECD 301 A, OECD 301 E, ISO 7827, OECD 302 A, ISO 9887,OECD 302 B alebo ISO 9888 preukáže percentuálny rozklad najmenej 70 % počas 28 dní,

                  —

                  alebo ak pri testovaní jednou z metód OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 alebo ISO 14593 preukáže percentuálny rozklad najmenej 60 % počas 28 dní,

                  —

                  ak pri testovaní jednou z metód OECD 303 alebo ISO 11733 preukáže percentuálny rozklad najmenej 80 % počas 28 dní,

                  —

                  alebo ak u látok, na ktoré nie sú tieto skúšobné metódy použiteľné, existuje dôkaz o ekvivalentnej úrovni biologického rozkladu alebo odstránenia.

            Žiadateľ poskytne príslušnú dokumentáciu, karty bezpečnostných údajov, správy o skúškach a/alebo vyhlásenia s označením skúšobných metód a výsledkov, ako už bolo uvedené, preukazujúce zhodu s týmto kritériom pre všetky takéto použité aditíva alebo preparačné činidlá.

                  10.3.

                  Obsah polycyklických aromatických uhľovodíkov (PAH) v podiele minerálnych olejov vo výrobku musí byť nižší ako 3 % hmotnosti.

                     Hodnotenie a overovanie: Žiadateľ poskytne príslušnú dokumentáciu, karty bezpečnostných údajov, hárky s údajmi o výrobku alebo vyhlásenia uvádzajúce buď obsah polycyklických aromatických uhľovodíkov alebo nepoužitie výrobkov s obsahom minerálnych olejov.

            11.   Biocídne alebo biostatické výrobky

      Chlórfenoly (ich soli a estery), PCB a zlúčeniny organotínu sa nesmú používať počas prepravy ani skladovania výrobkov a polotovarov.

         Hodnotenie a overovanie: Žiadateľ poskytne vyhlásenie o nepoužití týchto látok alebo zlúčením na priadzu, textíliu a konečný výrobok. Ak toto vyhlásenie podlieha overovaniu, použije sa táto skúšobná metóda a prahová hodnota: extrakcia podľa potreby, derivatizácia acetánhydridom, stanovenie kapilárnou plynovo-kvapalinovou chromatografiou s detekciou elektrónového záchytu, prahová hodnota 0,05 ppm.
      12.   Odfarbovanie alebo depigmentácia

      Na odfarbovanie alebo depigmentáciu sa nesmú používať soli ťažkých kovov (okrem železa) ani formaldehyd.

         Hodnotenie a overovanie: Žiadateľ poskytne vyhlásenie o nepoužití.
      13.   Zaťažovanie

      Na zaťažovanie priadze alebo textílií sa nesmú používať zlúčeniny céru.

         Hodnotenie a overovanie: Žiadateľ poskytne vyhlásenie o nepoužití.
      14.   Všetky chemikálie a chemické prípravky

      Alkylfenoletoxyláty (APEO), lineárne alkylbenzénsulfonáty (LAS), bis(hydrogénovaný lojový alkyl) dimetyl amóniumchlorid (DTDMAC), distearyl dimetyl amóniumchlorid (DSDMAC), di(stužený loj) dimetylamóniumchlorid (DHTDMAC), etyléndiamín tetraacetát (EDTA) a dietylén triamín pentaacetát (DTPA) sa nesmú používať a nesmú byť súčasťou žiadneho použitého prípravku ani receptúr.

         Hodnotenie a overovanie: Žiadateľ poskytne vyhlásenie o nepoužití.
      15.   Detergenty, zmäkčovače textílií a komplexotvorné činidlá

      V každom závode na spracovanie za mokra najmenej 95 % hmotnosti zmäkčovačov textílií, komplexotvorných činidiel a detergentov musí byť dostatočne biologicky rozložiteľných alebo odstrániteľných v čistiarňach odpadových vôd.
      To platí s výnimkou povrchovo aktívnych látok v činidlách a zmäkčovačoch textílií v každom závode na spracovanie za mokra, ktoré musia byť konečne aeróbne biologicky odbúrateľné.

         Hodnotenie a overovanie:„Dostatočne biologicky rozložiteľné alebo odstrániteľné“ je definované v uvedenom kritériu pre prídavné a apretačné činidlá pre vlákna a textílie. Žiadateľ poskytne príslušnú dokumentáciu, karty bezpečnostných údajov, správy o skúškach a/alebo vyhlásenia s označením skúšobných metód a výsledkov, ako už bolo uvedené, preukazujúce zhodu s týmto kritériom na všetky použité detergenty, zmäkčovače textílií a komplexotvorné činidlá.
      „Konečná aeróbna biologická odbúrateľnosť“ sa musí vykladať, ako je stanovená v prílohe III k nariadeniu Európskeho parlamentu a Rady (ES) č. 648/2004 (2). Žiadateľ poskytne príslušnú dokumentáciu, karty bezpečnostných údajov, správy o skúškach a/alebo vyhlásenia s označením skúšobných metód a výsledkov, ako už bolo uvedené, preukazujúce zhodu s týmto kritériom na všetky použité povrchovo aktívne látky v činidlách a zmäkčovačoch textílií.
      16.   Bielidlá: Chlórové činidlá sú vylúčené na bielenie priadze, vlákien a konečných výrobkov

      Táto požiadavka sa nevzťahuje na výrobu chemických celulózových vlákien. (pozri kritérium 6.1).

         Hodnotenie a overovanie: Žiadateľ poskytne vyhlásenie o nepoužití chlórových bielidiel.
      17.   Nečistoty vo farbivách: Farbivá s afinitou vlákien (rozpustné alebo nerozpustné)

      Hladina iónových nečistôt v použitých farbivách nesmie prekročiť: Ag 100 ppm, As 50 ppm, Ba 100 ppm, Cd 20 ppm, Co 500 ppm, Cr 100 ppm, Cu 250 ppm, Fe 2 500 ppm, Hg 4 ppm, Mn 1 000 ppm, Ni 200 ppm, Pb 100 ppm, Se 20 ppm, Sb 50 ppm, Sn 250 ppm, Zn 1 500 ppm.
      Pri hodnotení zhody s týmito hodnotami, ktoré sa vzťahujú len na nečistoty, sa neberú do úvahy kovy, ktoré sú neoddeliteľnou súčasťou molekuly farbiva (napr. komplexné kovové farbivá, určité reaktívne farbivá atď.).

         Hodnotenie a overovanie: Žiadateľ poskytne vyhlásenie o zhode.
      18.   Nečistoty v pigmentoch: Nerozpustné farbivá bez afinity vlákien

      Hladina iónových nečistôt v použitých pigmentoch nesmie prekročiť: As 50 ppm, Ba 100 ppm, Cd 50 ppm, Cr 100 ppm, Hg 25 ppm, Pb 100 ppm, Se 100 ppm, Sb 250 ppm, Zn 1 000 ppm.

         Hodnotenie a overovanie: Žiadateľ poskytne vyhlásenie o zhode.
      19.   Farbenie chrómovým moridlom

      Farbenie chrómovým moridlom nie je dovolené.

         Hodnotenie a overovanie: Žiadateľ poskytne vyhlásenie o nepoužití.
      20.   Komplexné kovové farbivá

      Ak sa používajú komplexné kovové farbivá na báze medi, chrómu alebo niklu:

                  20.1.

                  ak sú v prípade farbenia celulózy komplexné kovové farbivá súčasťou receptúry farbiva, menej ako 20 % každého z týchto použitých komplexných kovových farbív (vstup do procesu) sa vypustí do čistiarne odpadových vôd (v závode alebo mimo neho).
                  Ak sú v prípade všetkých ostatných procesov farbenia komplexné kovové farbivá súčasťou receptúry farbiva, menej ako 7 % každého z týchto použitých komplexných kovových farbív (zavedených do procesu) sa vypustí do čistiarne odpadových vôd (v závode alebo mimo neho).
                  Žiadateľ poskytne buď vyhlásenie o nepoužití, alebo dokumentáciu a správy o skúškach, pri ktorých použije tieto skúšobné metódy: ISO 8288 pre Cu, Ni; EN 1233 pre Cr.

                  20.2.

                  Emisie do vody po čistení nesmú prekročiť: Cu 75 mg/kg (vlákno, priadza alebo textílie), Cr 50 mg/kg, Ni 75 mg/kg.

                     Hodnotenie a overovanie: Žiadateľ poskytne buď vyhlásenie o nepoužití, alebo dokumentáciu a správy o skúškach, pri ktorých použije tieto skúšobné metódy: ISO 8288 pre Cu, Ni; EN 1233 pre Cr.

            21.   Azofarbivá

      Nesmú sa používať žiadne azofarbivá, ktoré môžu štiepiť ktorýkoľvek z nasledujúcich aromatických amínov:

                  4-aminobifenyl

                  (92-67-1)

                  benzidín

                  (92-87-5)

                  4-chlór-2-metylanilín

                  (95-69-2)

                  2-naftylamín

                  (91-59-8)

                  o-aminoazotoluén

                  (97-56-3)

                  2-amino-4-nitrotoluén

                  (99-55-8)

                  p-chlóranilín

                  (106-47-8)

                  2,4-diaminoanizol

                  (615-05-4)

                  4,4′-diaminodifenylmetán

                  (101-77-9)

                  3,3′-dichlórbenzidín

                  (91-94-1)

                  3,3′-dimetoxybenzidín

                  (119-90-4)

                  3,3′-dimetylbenzidín

                  (119-93-7)

                  3,3′-dimetyl-4,4′-diaminodifenylmetán

                  (838-88-0)

                  p-krezidín

                  (120-71-8)

                  4,4′-oxydianilín

                  (101-80-4)

                  4,4′-sulfándiyldianilín

                  (139-65-1)

                  o-toluidín

                  (95-53-4)

                  2,4-diaminotoluén

                  (95-80-7)

                  2,4,5-trimetylanilín

                  (137-17-7)

                  4-aminoazobenzén

                  (60-09-3)

                  o-anizidín

                  (90-04-0)

                  2,4-dimetylanilín

                  2,6-dimetylanilín

         Hodnotenie a overovanie: Žiadateľ poskytne vyhlásenie o nepoužití týchto farbív. Ak toto vyhlásenie podlieha overovaniu, použije sa tento štandard: EN 14 362-1 a 2. (Poznámka: vzhľadom na prítomnosť 4-aminoazobenzénu existuje možnosť falošného pozitívneho nálezu; preto sa odporúča konfirmácia).
      22.   Farbivá, ktoré sú karcinogénne, mutagénne alebo toxické na reprodukciu

                  22.1.

                  Nesmú sa používať tieto farbivá:

                              —

                              C.I. základná červená 9,

                              —

                              C.I. disperzná modrá 1,

                              —

                              C.I. kyslá červená 26,

                              —

                              C.I. základná fialová 14,

                              —

                              C.I. disperzná oranžová 11,

                              —

                              C.I. ostrá čierna 38,

                              —

                              C.I. ostrá modrá 6,

                              —

                              C.I. ostrá červená 28,

                              —

                              C.I. disperzná žltá 3.

                     Hodnotenie a overovanie: Žiadateľ poskytne vyhlásenie o nepoužití takýchto farbív.

                  22.2.

                  Nie je dovolené používať látky alebo prípravky pre farbivá obsahujúce viac než 0,1 % hmotnosti látok, ktoré v čase podania žiadosti sú alebo môžu byť označené niektorou z týchto rizikových viet (alebo ich kombináciami):

                              —

                              R40 (obmedzený dôkaz karcinogénneho účinku),

                              —

                              R45 (môže spôsobovať rakovinu),

                              —

                              R46 (môže spôsobovať dedičné genetické poškodenie),

                              —

                              R49 (môže spôsobiť rakovinu pri vdýchnutí),

                              —

                              R60 (môže poškodiť plodnosť),

                              —

                              R61 (môže spôsobiť poškodenie nenarodeného dieťaťa),

                              —

                              R62 (možné riziko poškodenia plodnosti),

                              —

                              R63 (možné riziko poškodenia nenarodeného dieťaťa),

                              —

                              R68 (možné riziko ireverzibilných účinkov),

                        ako je stanovené v smernici Rady 67/548/EHS (3).

            Alternatívne je možné zohľadniť klasifikáciu podľa nariadenia Európskeho parlamentu a Rady (ES) č. 1272/2008 z 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (4). V tomto prípade sa nesmú pridávať žiadne látky alebo prípravky do surových materiálov, ktoré v čase podania žiadosti sú alebo môžu byť označené niektorou z týchto viet upozorňujúcich na nebezpečenstvo (alebo ich kombináciami): H351, H350, H340, H350i, H360F, H360D, H361f, H361d H360FD, H361fd, H360Fd, H360Df, H341.

         Hodnotenie a overovanie: Žiadateľ poskytne vyhlásenie o nepoužití takýchto farbív.
      23.   Potenciálne senzibilizujúce farbivá

      Nesmú sa používať tieto farbivá:

                              —

                              C.I. disperzná modrá 3

                  C.I. 61 505

                              —

                              C.I. disperzná modrá 7

                  C.I. 62 500

                              —

                              C.I. disperzná modrá 26

                  C.I. 63 305

                              —

                              C.I. disperzná modrá 35

                              —

                              C.I. disperzná modrá 102

                              —

                              C.I. disperzná modrá 106

                              —

                              C.I. disperzná modrá 124

                              —

                              C.I. disperzná hnedá 1

                              —

                              C.I. disperzná oranžová 1

                  C.I. 11 080

                              —

                              C.I. disperzná oranžová 3

                  C.I. 11 005

                              —

                              C.I. disperzná oranžová 37

                              —

                              C.I. disperzná oranžová 76
                              (predtým označená ako oranžová 37)

                              —

                              C.I. disperzná červená 1

                  C.I. 11 110

                              —

                              C.I. disperzná červená 11

                  C.I. 62 015

                              —

                              C.I. disperzná červená 17

                  C.I. 11 210

                              —

                              C.I. disperzná žltá 1

                  C.I. 10 345

                              —

                              C.I. disperzná žltá 9

                  C.I. 10 375

                              —

                              C.I. disperzná žltá 39

                              —

                              C.I. disperzná žltá 49

         Hodnotenie a overovanie: Žiadateľ poskytne vyhlásenie o nepoužití týchto farbív.
      24.   Halogénované nosiče na polyester

      Halogénované nosiče sa nesmú používať.

         Hodnotenie a overovanie: Žiadateľ poskytne vyhlásenie o nepoužití.
      25.   Tlač

                  25.1.

                  Potlačové pasty nesmú obsahovať viac ako 5 % prchavých organických zlúčenín ako lakový benzín (POZ: všetky organické zlúčeniny, ktoré pri 293,15 K majú tlak nasýtených pár 0,01 kPa alebo vyšší, alebo za konkrétnych podmienok použitia majú zodpovedajúcu prchavosť).

                     Hodnotenie a overovanie: Žiadateľ buď poskytne vyhlásenie, že nebola vykonaná potlač, alebo poskytne príslušnú dokumentáciu preukazujúcu zhodu spolu s vyhlásením o zhode.

                  25.2.

                  Potlač na báze plastizolu nie je dovolená.

                     Hodnotenie a overovanie: Žiadateľ buď poskytne vyhlásenie, že nebola vykonaná potlač, alebo poskytne príslušnú dokumentáciu preukazujúcu zhodu spolu s vyhlásením o zhode.

            26.   Formaldehyd

      Množstvo voľného alebo čiastočne hydrolyzovateľného formaldehydu v konečnej textílii nesmie prekročiť 20 ppm u výrobkov pre dojčatá a malé deti do 3 rokov, 30 pp u výrobkov, ktoré prichádzajú do priameho styku s pokožkou, a 75 ppm u všetkých ostatných výrobkov.

         Hodnotenie a overovanie: Žiadateľ buď poskytne vyhlásenie, že neboli použité výrobky s obsahom formaldehydu, alebo poskytne správu o skúške, pri ktorej použije túto skúšobnú metódu: EN ISO 14184-1.
      27.   Vypúšťanie odpadovej vody zo spracovania za mokra

                  27.1.

                  Odpadová voda zo závodov so spracovaním za mokra (okrem práčovní surovej vlny a močiarní konope) musí mať pri vypúšťaní do povrchových vôd po čistení (v závode alebo mimo neho) obsah COD nižší ako 20g/kg vyjadrený ako ročný priemer.

                     Hodnotenie a overovanie: Žiadateľ poskytne podrobnú dokumentáciu a správy o skúškach, pri ktorých použije ISO 6060, preukazujúce zhodu s týmto kritériom spolu s vyhlásením o zhode.

                  27.2.

                  Ak sa kvapalina čistí v závode a vypúšťa priamo do vody, musí mať tiež pH medzi 6 a 9 (pokiaľ nie je pH vody recipienta mimo tohto rozpätia) a teplotu nižšiu ako 40 °C (ak teplota vody recipienta nie je vyššia ako táto hodnota).

                     Hodnotenie a overovanie: Žiadateľ poskytne dokumentáciu a správy o skúškach preukazujúce zhodu s týmto kritériom spolu s vyhlásením o zhode.

            28.   Samozhášacie prísady

      Len samozhášacie prísady, ktoré sú chemicky viazané na polymérové vlákna alebo na povrch vlákna (reaktívne samozhášacie prísady) sa môžu použiť vo výrobku. Ak použité samozhášacie prísady obsahujú ktorúkoľvek z ďalej uvedených R-viet, mali by tieto reaktívne samozhášacie prísady aplikáciou meniť svoju chemickú povahu tak, že už nepatria do klasifikácie podľa niektorej z týchto R-viet. (Menej ako 0,1 % samozhášacej prísady na ošetrenej priadzi alebo textílií môže ostať v takej forme ako pred aplikáciou.)

                  —

                  R40 (obmedzený dôkaz karcinogénneho účinku),

                  —

                  R45 (môže spôsobovať rakovinu),

                  —

                  R46 (môže spôsobovať dedičné genetické poškodenie),

                  —

                  R49 (môže spôsobiť rakovinu pri vdýchnutí),

                  —

                  R50 (veľmi jedovaté pre vodné organizmy),

                  —

                  R51 (toxický pre vodné organizmy),

                  —

                  R52 (škodlivé pre vodné organizmy),

                  —

                  R53 (môže spôsobiť dlhodobé nepriaznivé účinky vo vodnom prostredí),

                  —

                  R60 (môže poškodiť plodnosť),

                  —

                  R61 (môže spôsobiť poškodenie nenarodeného dieťaťa),

                  —

                  R62 (možné riziko poškodenia plodnosti),

                  —

                  R63 (možné riziko poškodenia nenarodeného dieťaťa),

                  —

                  R68 (možné riziko ireverzibilných účinkov),

            ako je ustanovené v smernici 67/548/EHS.
      Samozhášacie prísady, ktoré sú len fyzicky zmiešané do polymérových vlákien alebo do poťahov textílií sú vylúčené (prídavné samozhášacie prísady).
      Alternatívne je možné zohľadniť klasifikáciu podľa nariadenia (ES) č. 1272/2008. V tomto prípade sa nesmú pridávať žiadne látky alebo prípravky do surových materiálov, ktoré v čase podania žiadosti sú alebo môžu byť označené niektorou z týchto viet upozorňujúcich na riziko (alebo ich kombináciami): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

         Hodnotenie a overovanie: Žiadateľ buď poskytne vyhlásenie, že neboli použité prídavné samozhášacie prísady, a uvedie, ktoré reaktívne samozhášacie prísady boli prípadne použité, a poskytne dokumentáciu (napríklad karty bezpečnostných údajov) a/alebo vyhlásenia, že tieto samozhášacie prísady sú v súlade s týmto kritériom.
      29.   Apretúry proti plstnateniu

      Halogénované látky alebo prípravky sa môžu aplikovať iba na pramene vlny a voľnú pranú vlnu.

         Hodnotenie a overovanie: Žiadateľ poskytne vyhlásenie o nepoužití (ak neboli použité na pramene vlny a na voľnú pranú vlnu).
      30.   Apretúry pre textílie

      Slovo „apretúry“ zahŕňa všetky fyzické alebo chemické spracovania, ktoré dávajú textilným látkam špecifické vlastnosti ako mäkkosť, vodotesnosť, ľahké ošetrovanie.
      Nie je dovolené používať látky alebo prípravky pre apretúry obsahujúce viac než 0,1 % hmotnosti látok, ktoré v čase podania žiadosti sú alebo môžu byť označené niektorou z týchto viet upozorňujúcich na riziko (alebo ich kombináciami):

                  —

                  R40 (obmedzený dôkaz karcinogénneho účinku),

                  —

                  R45 (môže spôsobovať rakovinu),

                  —

                  R46 (môže spôsobovať dedičné genetické poškodenie),

                  —

                  R49 (môže spôsobiť rakovinu pri vdýchnutí),

                  —

                  R50 (veľmi jedovaté pre vodné organizmy),

                  —

                  R51 (toxický pre vodné organizmy),

                  —

                  R52 (škodlivé pre vodné organizmy),

                  —

                  R53 (môže spôsobiť dlhodobé nepriaznivé účinky vo vodnom prostredí),

                  —

                  R60 (môže poškodiť plodnosť),

                  —

                  R61 (môže spôsobiť poškodenie nenarodeného dieťaťa),

                  —

                  R62 (možné riziko poškodenia plodnosti),

                  —

                  R63 (možné riziko poškodenia nenarodeného dieťaťa),

                  —

                  R68 (možné riziko ireverzibilných účinkov),

            ako je ustanovené v smernici 67/548/EHS.
      Alternatívne je možné zohľadniť klasifikáciu podľa nariadenia Európskeho parlamentu a Rady (ES) č. 1272/2008. V tomto prípade sa nesmú pridávať žiadne látky alebo prípravky do surových materiálov, ktoré v čase podania žiadosti sú alebo môžu byť označené niektorou z týchto viet upozorňujúcich na riziko (alebo ich kombináciami): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

         Hodnotenie a overovanie: Žiadateľ buď poskytne vyhlásenie, že neboli použité apretúry, alebo uvedie, ktoré apretúry boli použité a poskytne dokumentáciu (napríklad karty bezpečnostných údajov) a/alebo vyhlásenia, že tieto apretúry sú v súlade s týmto kritériom.
      31.   Plniace materiály

                  31.1.

                  Plniace materiály pozostávajúce z textilných vlákien musia podľa potreby spĺňať kritériá na textilné vlákna (č. 1 – 9).

                  31.2.

                  Plniace materiály musia spĺňať kritérium 11 na „biocídne alebo biostatické výrobky“ a kritérium 26 na „formaldehyd“.

                  31.3.

                  Detergenty a ostatné chemikálie používané na pranie plniacich materiálov (páperie, perie alebo syntetické vlákna) musia spĺňať kritérium 14 na „prídavné chemikálie“) a kritérium 15 na „detergenty, zmäkčovače textílií a komplexotvorné činidlá“.

                     Hodnotenie a overovanie: Ako je uvedené v príslušných kritériách.

            32.   Filmy, lamináty a blany

                  32.1.

                  Výrobky vyrobené z polyuretánu musia spĺňať kritérium stanovené v bode 3.1. na organický cín a kritérium stanovené v bode 3.2. na emisie aromatických diizokyanátov do ovzdušia.

                     Hodnotenie a overovanie: Ako je uvedené v príslušných kritériách.

                  32.2.

                  Výrobky vyrobené z polyuretánu musia spĺňať kritérium stanovené v bode 8.1. na množstvo antimónu a kritérium stanovené v bode 8.2. na emisie POZ počas polymerizácie.

                     Hodnotenie a overovanie: Ako je uvedené v príslušných kritériách.

                  32.3.

                  Filmy, lamináty a blany sa nesmú vyrábať použitím zmäkčovadiel alebo rozpúšťadiel, ktoré v čase podania žiadosti sú alebo môžu byť označené niektorou z týchto rizikových viet (alebo ich kombináciami):

                              —

                              R40 (obmedzený dôkaz karcinogénneho účinku),

                              —

                              R45 (môže spôsobovať rakovinu),

                              —

                              R46 (môže spôsobovať dedičné genetické poškodenie),

                              —

                              R49 (môže spôsobiť rakovinu pri vdýchnutí),

                              —

                              R50 (veľmi jedovaté pre vodné organizmy),

                              —

                              R51 (toxický pre vodné organizmy),

                              —

                              R52 (škodlivé pre vodné organizmy),

                              —

                              R53 (môže spôsobiť dlhodobé nepriaznivé účinky vo vodnom prostredí),

                              —

                              R60 (môže poškodiť plodnosť),

                              —

                              R61 (môže spôsobiť poškodenie nenarodeného dieťaťa),

                              —

                              R62 (možné riziko poškodenia plodnosti),

                              —

                              R63 (možné riziko poškodenia nenarodeného dieťaťa),

                              —

                              R68 (možné riziko ireverzibilných účinkov),

                        ako je ustanovené v smernici 67/548/EHS.

            Alternatívne je možné zohľadniť klasifikáciu podľa nariadenia Európskeho parlamentu a Rady (ES) č. 1272/2008. V tomto prípade sa nesmú pridávať žiadne látky alebo prípravky do surových materiálov, ktoré v čase podania žiadosti sú alebo môžu byť označené niektorou z týchto viet upozorňujúcich na nebezpečenstvo (alebo ich kombináciami): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.

         Hodnotenie a overovanie: Žiadateľ poskytne vyhlásenie o nepoužití takýchto zmäkčovadiel ani rozpúšťadiel.

                  32.4.

                  Emisie POZ do ovzdušia nesmú presahovať 10 g C/kg.

                     Hodnotenie a overovanie: Žiadateľ poskytne dokumentáciu a správy o skúškach preukazujúce zhodu s týmto kritériom spolu s vyhlásením o zhode.

            33.   Použitie energií a vody

      Žiadateľ poskytne údaje o použití vody a energie vo výrobných závodoch na spracovanie za mokra.

         Hodnotenie a overovanie: Vyžaduje sa, aby žiadateľ poskytol uvedené údaje.
      KRITÉRIÁ VHODNOSTI NA POUŽÍVANIE
      Nasledujúce kritériá sa vzťahujú buď na zafarbenú priadzu, na konečnú textíliu, alebo na konečný výrobok s vykonanými príslušnými skúškami.
      34.   Zmeny rozmerov počas prania a sušenia

      Zmeny rozmerov po praní a sušení nesmú presahovať:

                  —

                  plus alebo mínus 2 % pre záclony a pre pracie a snímateľné nábytkové textílie,

                  —

                  viac ako mínus 8 % alebo plus 4 % pre iné tkané výrobky a trvalé netkané alebo pletené výrobky či slučkové uterákoviny.

            Toto kritérium sa nevzťahuje na:

                  —

                  vlákna alebo priadzu,

                  —

                  výrobky so zreteľným označením „iba chemické čistenie“ alebo ekvivalentom (ak je bežnou praxou takto označovať takéto výrobky),

                  —

                  nábytkové textílie, ktoré nie sú snímateľné a pracie.

         Hodnotenie a overovanie: Žiadateľ poskytne správu o skúške, pri ktorej použije normy EN ISO 63 30, ISO 5077 takto: 3 prania pri teplotách ako je uvedené na výrobku s prudkým sušením po každom pracom cykle, ak nie sú na výrobku určené iné postupy sušenia.
      35.   Stálofarebnosť pri praní

      Stálofarebnosť pri praní musí v obidvoch prípadoch (zmena farby a farbenie) dosiahnuť minimálne stupeň 3 – 4.
      Toto kritérium sa nevzťahuje na výrobky zreteľne označené „iba chemické čistenie“ alebo ekvivalentom (ak je bežnou praxou takto označovať takéto výrobky) na biele výrobky alebo výrobky, ktoré nie sú farbené ani potlačené, ani na nepracie nábytkové textílie.

         Hodnotenie a overovanie: Žiadateľ poskytne správy o skúškach, pri ktorých použije túto normu EN: ISO 105 C06 (jedno pranie pri teplote vyznačenej na výrobku s perboritanovým práškom).
      36.   Stálofarebnosť v pote (kyslom, zásaditom)

      Stálofarebnosť v pote (kyslom a zásaditom) musí dosiahnuť minimálne stupeň 3 – 4 (zmena farby a farbenie).
      Stupeň 3 je však povolený, ak sú textílie zafarbené na tmavý odtieň (štandardná sýtosť > 1/1) a zároveň vyrobené z regenerovanej vlny alebo z viac ako 20 % hodvábu.
      Toto kritérium sa nevzťahuje na biele výrobky, na nefarbené a nepotlačené výrobky, na nábytkové textílie, záclony alebo podobné textílie určené na dekoráciu interiéru.

         Hodnotenie a overovanie: Žiadateľ poskytne správy o skúškach, pri ktorých použije túto normu EN: ISO 105 E04 (kyslá a zásaditá, porovnanie s multivláknovými textíliami).
      37.   Stálofarebnosť pri otere za mokra

      Stálofarebnosť pri otere za mokra musí dosiahnuť minimálne stupeň 2 – 3. Stupeň 2 je však povolený pri výrobkoch z denimu farbeného indigom.
      Toto kritérium sa nevzťahuje na biele výrobky ani na výrobky, ktoré nie sú farbené ani potlačené.

         Hodnotenie a overovanie: Žiadateľ poskytne správy o skúškach, pri ktorých použije túto normu EN: ISO 105 X12.
      38.   Stálofarebnosť pri otere za sucha

      Stálofarebnosť pri otere za sucha musí dosiahnuť minimálne stupeň 4.
      Stupeň 3 - 4 je však povolený pri výrobkoch z denimu farbeného indigom.
      Toto kritérium sa nevzťahuje na biele výrobky ani na výrobky, ktoré nie sú farbené ani potlačené, na záclony alebo podobné textílie určené na dekoráciu interiéru.

         Hodnotenie a overovanie: Žiadateľ poskytne správy o skúškach, pri ktorých použije túto normu EN: ISO 105 X12.
      39.   Stálofarebnosť na svetle

      U nábytkových textílií, záclon alebo závesov musí stálofarebnosť na svetle dosiahnuť minimálne stupeň 5. U všetkých ostatných výrobkov musí stálofarebnosť na svetle dosiahnuť minimálne stupeň 4.
      Stupeň 4 je však povolený, ak sú nábytkové textílie, záclony alebo závesy svetlofarebné (štandardná sýtosť < 1/12) a sú vyrobené z viac ako 20 % vlny alebo iných keratínových vlákien, z viac ako 20 % hodvábu alebo z viac ako 20 % ľanu alebo iných lykových vlákien.
      Táto požiadavka sa nevzťahuje na matracovú činovať, ochranu matraca ani spodnú bielizeň.

         Hodnotenie a overovanie: Žiadateľ poskytne správy o skúškach, pri ktorých použije túto normu EN: ISO 105 B02.
      40.   Informácie uvedené na environmentálnej značke

      Kolónka č. 2 na environmentálnej značke obsahuje tento text:

                  —

                  odporúča sa použitie trvalých vlákien

                  —

                  trvalá a vysoká kvalita

                  —

                  obmedzený obsah nebezpečných látok

         Hodnotenie a overovanie: Žiadateľ poskytne vzorku obalu výrobku so značkou spolu s vyhlásením o splnení tohto kritéria.

         (1)  Ú. v. EÚ L 189, 20.7.2007, s. 1.

         (2)  Ú. v. EÚ L 104, 8.4.2004, s. 1.

         (3)  Ú. v. ES 196, 16.8.1967, s. 1.

         (4)  Ú. v. EÚ L 353, 31.12.2008, s. 1.


title: Rozhodnutie Dozorného úradu EZVO č. 471/09/COL z  25. novembra 2009 , ktorým sa sedemdesiaty štvrtýkrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly o kritériách analýzy zlučiteľnosti štátnej pomoci na podporu vzdelávania podliehajúcej individuálnej notifikačnej povinnosti

text:
               8.9.2011

               SK

               Úradný vestník Európskej únie

               L 231/23

         ROZHODNUTIE DOZORNÉHO ÚRADU EZVO
   č. 471/09/COL
   z 25. novembra 2009,
   ktorým sa sedemdesiaty štvrtýkrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly o kritériách analýzy zlučiteľnosti štátnej pomoci na podporu vzdelávania podliehajúcej individuálnej notifikačnej povinnosti
   DOZORNÝ ÚRAD EZVO (1),
   SO ZRETEĽOM na Dohodu o Európskom hospodárskom priestore (2), a najmä na jej články 61 až 63 a jej protokol 26,
   SO ZRETEĽOM na Dohodu medzi štátmi EZVO o zriadení dozorného úradu a súdneho dvora (3), najmä na jej článok 24 a článok 5 ods. 2 písm. b),
   KEĎŽE podľa článku 24 Dohody o dozore a súde uvedie dozorný úrad do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde vydáva dozorný úrad oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to dozorný úrad považuje za nevyhnutné,
   PRIPOMÍNAJÚC procesnoprávne a hmotnoprávne pravidlá v oblasti štátnej pomoci prijaté 19. januára 1994 dozorným úradom (4),
   KEĎŽE Komisia Európskych spoločenstiev (ďalej len „Komisia ES“) uverejnila 11. augusta 2009 oznámenie o kritériách analýzy zlučiteľnosti štátnej pomoci na podporu vzdelávania podliehajúcej individuálnej notifikačnej povinnosti (5),
   KEĎŽE toto oznámenie má význam aj pre Európsky hospodársky priestor,
   KEĎŽE sa v rámci celého Európskeho hospodárskeho priestoru má zabezpečiť jednotné uplatňovanie pravidiel EHP o štátnej pomoci,
   KEĎŽE podľa bodu II pod nadpisom „VŠEOBECNÉ“ na konci prílohy XV k Dohode o EHP má dozorný úrad po konzultácii s Komisiou prijať akty, ktoré zodpovedajú aktom prijatým Európskou komisiou,
   PO konzultácii s Európskou komisiou,
   PRIPOMÍNAJÚC, že dozorný úrad informoval štáty EZVO o tejto veci listom z 2. októbra 2009 (úkony č. 532318, 532294 a 532322),
   PRIJAL TOTO ROZHODNUTIE:
   Článok 1
   Usmernenia o štátnej pomoci sa menia a dopĺňajú zavedením novej kapitoly o kritériách analýzy zlučiteľnosti štátnej pomoci na podporu vzdelávania podliehajúcej individuálnej notifikačnej povinnosti. Nová kapitola je obsiahnutá v prílohe k tomuto rozhodnutiu.
   Článok 2
   Iba anglické znenie je autentické.

      V Bruseli 25. novembra 2009

            Za Dozorný úrad EZVO

         Per SANDERUD

            predseda

         Kurt JÄGER

            člen kolégia

      (1)  Ďalej len „dozorný úrad“.

      (2)  Ďalej len „Dohoda o EHP“.

      (3)  Ďalej len „Dohoda o dozore a súde“.

      (4)  Usmernenia o uplatňovaní a výklade článkov 61 a 62 Dohody o EHP a článku 1 protokolu 3 k Dohode o dozore a súde, ktoré prijal a vydal dozorný úrad 19. januára 1994, uverejnené v
         Úradnom vestníku Európskej únie L 231, 3.9.1994, s. 1, a v dodatku EHP č. 32, 3.9.1994, s. 1 (ďalej len „usmernenia o štátnej pomoci“). Aktualizované znenie usmernení o štátnej pomoci je uverejnené na webovej stránke dozorného úradu: http://www.eftasurv.int/state-aid/legal-framework/state-aid-guidelines/.

      (5)  Uverejnené v Ú. v. EÚ C 188, 11.8.2009, s. 3.

      PRÍLOHA

         KRITÉRIÁ ANALÝZY ZLUČITEĽNOSTI ŠTÁTNEJ POMOCI NA PODPORU VZDELÁVANIA PODLIEHAJÚCEJ INDIVIDUÁLNEJ NOTIFIKAČNEJ POVINNOSTI
          (1)

      1.   Úvod

                  1.

                  Vzdelávanie má na spoločnosť ako celok zvyčajne pozitívne vonkajšie účinky, pretože rozširuje ponuku kvalifikovaných pracovníkov pre podniky, zvyšuje konkurencieschopnosť hospodárstva a podporuje spoločnosť opierajúcu sa o poznatky a schopnú nastúpiť na inovatívnejšiu cestu rozvoja.

                  2.

                  Podniky však môžu poskytovať nižšiu než spoločensky optimálnu úroveň vzdelávania, ak zamestnanci môžu slobodne meniť zamestnávateľov a prospech z týchto zamestnancov, ktorým poskytli vzdelanie, budú teda mať iné podniky. Prejavuje sa to najmä pri vzdelávaní zameranom na zručnosti, ktoré je možné využiť aj v iných podnikoch. Štátna pomoc môže prispieť k vytváraniu dodatočných stimulov pre zamestnávateľov, aby poskytovali vzdelávanie na úrovni, ktorá je spoločensky žiaduca.

                  3.

                  Táto kapitola obsahuje usmernenie o kritériách, ktoré Dozorný úrad EZVO (ďalej len „dozorný úrad“) bude používať pri posudzovaní opatrení pomoci na podporu vzdelávania. Zámerom tohto usmernenia je zabezpečiť transparentnosť odôvodnení Komisie a vytvoriť predvídateľnosť a právnu istotu. Podľa článku 6 ods. 1 písm. g) aktu uvedeného v bode 1j prílohy XV k Dohode o EHP [nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (všeobecné nariadenie o skupinových výnimkách)]
                      (2) v znení prispôsobenom Dohode o EHP prostredníctvom protokolu 1 k tejto dohode (3) (ďalej len „všeobecné nariadenie o skupinových výnimkách“) sa toto usmernenie vzťahuje na každú individuálnu pomoc na podporu vzdelávania poskytnutú ad hoc alebo na základe schémy, ak je jej ekvivalent grantu vyšší ako 2 milióny EUR na jeden vzdelávací projekt.

                  4.

                  Kritériá stanovené v tomto usmernení sa nebudú uplatňovať mechanicky. Úroveň posudzovania dozorného úradu a druh informácií, ktoré môže požadovať, budú úmerné riziku narušenia hospodárskej súťaže. Rozsah analýzy bude závisieť od povahy prípadu.

            2.   Pozitívne účinky pomoci

      2.1.   Existencia zlyhania trhu

                  5.

                  Kvalifikovaní pracovníci prispievajú k zvyšovaniu produktivity a konkurencieschopnosti podnikov. Zamestnávatelia a zamestnanci však môžu napriek tomu z viacerých dôvodov menej investovať do vzdelávania. Zamestnanci môžu obmedziť svoje investície do vzdelávania, ak sa chcú vyhnúť riziku, trpia nedostatkom finančných prostriedkov alebo majú ťažkosti so signalizáciou svojej úrovne nadobudnutých vedomostí budúcim zamestnávateľom.

                  6.

                  Podniky môžu upustiť od vzdelávania svojej pracovnej sily na úrovni, ktorá by bola optimálna pre celú spoločnosť. Príčinou sú zlyhanie trhu spojené s pozitívnymi vonkajšími účinkami vzdelávania a ťažkosti spojené s možnosťou prisvojenia si prínosu tohto vzdelávania, ak zamestnanci môžu slobodne meniť zamestnávateľov. Podniky môžu investovať do vzdelávania v menšom rozsahu, ak sa obávajú, že po získaní vzdelania zamestnanec odíde skôr, než sa podniku investícia vráti. Podniky nemusia byť ochotné poskytovať svojim pracovníkom dostatočné vzdelanie, pokiaľ sa im táto investícia rýchlo nevráti, pokiaľ tu nejde o vzdelávanie, ktoré je špecifické pre potreby príslušného podniku, alebo pokiaľ nemôžu zamestnancovi, ktorému poskytli vzdelanie, doložkou v zmluve zabrániť v odchode z podniku skôr, než budú náklady na vzdelávanie amortizované alebo výdavky na vzdelávanie (časť z nich) vrátené.

                  7.

                  K nedostatočným investíciám do vzdelávania môže dôjsť dokonca v prípadoch, kedy by sa podniku investícia v plnej miere vrátila, avšak jej súkromný prínos by bol menší než prínos pre celú spoločnosť. Takéto pozitívne vonkajšie účinky vzdelávania sa môžu objaviť, najmä ak sa vzdelávaním zvyšujú prenosné zručnosti, t. j. zručnosti, ktoré sa dajú využiť vo viac ako jednom podniku. Naproti tomu špecifické vzdelávanie prináša zvýšenie produktivity v príslušnom podniku a podniky si ho môžu ľahko prisvojiť (4). Rozsah pozitívnych vonkajších účinkov špecifického vzdelávania je teda menej výrazný než ich rozsah v prípade všeobecného vzdelávania.

                  8.

                  Ak sú náklady podnikov na vzdelávanie znevýhodnených pracovníkov alebo pracovníkov so zdravotným postihnutím (5) vyššie a prínos tohto vzdelávania je neistý, môže existovať menšia motivácia k vzdelávaniu takejto skupiny pracovníkov. Dá sa však očakávať, že vzdelávanie znevýhodnených pracovníkov alebo pracovníkov so zdravotným postihnutím bude mať zvyčajne pozitívny externý vplyv na celú spoločnosť (6).

                  9.

                  Štáty EZVO by mali preukázať, že existuje zlyhanie trhu, ktoré odôvodňuje pomoc. Dozorný úrad bude vo svojej analýze posudzovať okrem iného tieto prvky:

                              1.

                              Povaha vzdelávania – či je špecifické alebo všeobecné v zmysle článku 38 všeobecného nariadenia o skupinových výnimkách. Jeden vzdelávací projekt sa môže skladať zo všeobecnej aj špecifickej časti. Všeobecné vzdelávanie bude mať viac pozitívnych vonkajších účinkov.

                              2.

                              Prenosnosť zručností získaných v rámci vzdelávania; čím sú zručnosti prenosnejšie, tým vyššia je pravdepodobnosť pozitívnych vonkajších účinkov. Vzdelávanie sa bude považovať za poskytujúce prenosné zručnosti, ak napríklad:

                                          a)

                                          vzdelávanie organizuje spoločne niekoľko samostatných podnikov alebo ak ho môžu využiť zamestnanci rôznych podnikov;

                                          b)

                                          vzdelávanie je certifikované, jeho absolventi získajú uznávaný diplom alebo toto vzdelávanie potvrdili verejné orgány alebo inštitúcie;

                                          c)

                                          vzdelávanie je zamerané na tie kategórie zamestnancov, ktoré sa vyznačujú vysokým stupňom fluktuácie v podniku a v príslušnom odvetví;

                                          d)

                                          vzdelávanie by zamestnanec mohol využiť aj mimo jeho súčasného pracovného miesta (budúce zamestnania v inom podniku, spoločenský život, osobný prospech atď.).

                              3.

                              Účastníci vzdelávania: zahrnutie určitých kategórií pracovníkov so zdravotným postihnutím alebo znevýhodnených pracovníkov môže zvýšiť pozitívne vonkajšie účinky vzdelávania.

            2.2.   Štátna pomoc ako vhodný politický nástroj

                  10.

                  Štátna pomoc nie je jediným politickým nástrojom, ktorý majú štáty EZVO k dispozícii na podporu vzdelávania. Vzdelávanie sa v skutočnosti väčšinou poskytuje prostredníctvom vzdelávacích systémov (napr. univerzít, škôl, odborného vzdelávania, ktoré poskytujú alebo sponzorujú štátne orgány). Vzdelávanie si môžu zabezpečovať aj jednotlivci samostatne s podporou svojich zamestnávateľov alebo bez nej.

                  11.

                  Ak štáty EZVO zvážili aj iné politické možnosti a preukázalo sa, že použitie selektívneho nástroja, akým je štátna pomoc pre konkrétny podnik, je výhodné, dotknuté opatrenia sa budú považovať za vhodný nástroj. Dozorný úrad bude zohľadňovať najmä každé posudzovanie vplyvu navrhnutého opatrenia, ktoré štát EZVO mohol vykonať.

            2.3.   Stimulačný účinok a nevyhnutnosť pomoci

                  12.

                  Štátna pomoc na podporu vzdelávania musí mať za následok zmenu správania príjemcu pomoci, aby poskytoval viac vzdelávania a/alebo lepšie vzdelávanie, než by poskytoval bez pomoci. Ak k takémuto zvýšeniu kvantity alebo kvality plánovanej vzdelávacej činnosti nedôjde, pomoc sa považuje za pomoc bez stimulačného účinku.

                  13.

                  Stimulačný účinok sa zisťuje kontrafaktickou analýzou, porovnávaním úrovní plánovaného vzdelávania s pomocou a bez nej. Väčšina zamestnávateľov považuje za potrebné školiť svoje pracovné sily, aby zabezpečili riadne fungovanie svojich podnikov. Nie je možné predpokladať, že štátna pomoc na vzdelávania, najmä pri špecifickom vzdelávaní, je vždy nevyhnutná.

                  14.

                  Štáty EZVO by mali dozornému úradu preukázať existenciu stimulačného účinku a nevyhnutnosti pomoci. Po prvé, príjemca musí podať žiadosť o pomoc príslušnému štátu EZVO skôr, než začne s realizáciou vzdelávacieho projektu. Po druhé, štát EZVO musí preukázať, že štátna pomoc bude viesť v porovnaní so situáciou bez pomoci k zvýšeniu objemu, kvality, rozsahu alebo počtu cielených účastníkov vzdelávacieho projektu. Dodatočné vzdelávanie, ktoré sa poskytuje s pomocou sa môže prejaviť napríklad väčším počtom hodín vzdelávania alebo kurzov, väčším počtom účastníkov, prechodom zo špecifického vzdelávania pre podnik na všeobecné vzdelávanie alebo zvýšením účasti určitých kategórií znevýhodnených pracovníkov alebo pracovníkov so zdravotným postihnutím.

                  15.

                  Dozorný úrad bude vo svojej analýze posudzovať okrem iného tieto prvky:

                              a)

                              interné dokumenty príjemcu pomoci o nákladoch na vzdelávanie, rozpočtoch, účastníkoch, obsahu a časovom rozvrhu pre dve situácie: vzdelávanie s pomocou a vzdelávanie bez pomoci;

                              b)

                              existencia právneho záväzku pre zamestnávateľov poskytovať určitý druh vzdelávania (napr. o bezpečnosti): ak takýto záväzok existuje, dozorný úrad zvyčajne dospeje k záveru, že stimulačný účinok nie je prítomný;

                              c)

                              dôveryhodnosť predloženého projektu, napr. odvolaním sa na rozpočty na vzdelávanie za predchádzajúce roky a porovnaním s nimi;

                              d)

                              vzťah medzi programom vzdelávania a podnikateľskými aktivitami príjemcu pomoci: čím je vzťah medzi nimi užší, tým je stimulačný účinok menej pravdepodobný. Napríklad vzdelávanie týkajúce sa zavádzania novej technológie do špecifického odvetvia pravdepodobne nebude mať stimulačný účinok, pretože podniky nemajú inú možnosť a musia zaškoliť svoje pracovné sily na novozavedenú technológiu.

            2.4.   Primeranosť pomoci

                  16.

                  Štát EZVO musí preukázať, že pomoc je nevyhnutná a že jej výška je obmedzená na minimum potrebné na dosiahnutie účelu pomoci.
                  Oprávnené náklady sa musia vypočítať podľa článku 39 všeobecného nariadenia o skupinových výnimkách a musia sa obmedziť na náklady vyplývajúce zo vzdelávacích činností, ktoré by sa bez pomoci neuskutočnili.
                  Štáty EZVO by mali poskytnúť dôkaz, že výška pomoci nepresahuje tú časť oprávnených nákladov, ktorú si podnik nemôže prisvojiť (7). Intenzity pomoci rozhodne nesmú nikdy prekročiť intenzity stanovené v článku 39 všeobecného nariadenia o skupinových výnimkách a budú sa uplatňovať na oprávnené náklady (8).

            3.   Negatívne účinky pomoci

                  17.

                  Ak je pomoc proporcionálna na dosiahnutie účelu pomoci, negatívne účinky pomoci budú pravdepodobne obmedzené a analýza negatívnych účinkov možno nebude potrebná (9). Avšak v niektorých prípadoch, dokonca aj keď je pomoc pre konkrétny podnik potrebná a proporcionálna na zväčšenie rozsahu poskytovaného vzdelávania, môže mať pomoc za následok zmenu správania príjemcu, ktorá značne narúša hospodársku súťaž. V takýchto prípadoch bude dozorný úrad vykonávať dôkladnú analýzu narušenia hospodárskej súťaže. Rozsah narušenia spôsobeného pomocou sa môže meniť v závislosti od charakteristických znakov pomoci a dotknutých trhov (10).

                  18.

                  Charakteristické znaky pomoci, ktoré môžu ovplyvniť pravdepodobnosť a rozsah narušenia:

                              a)

                              výber;

                              b)

                              veľkosť pomoci;

                              c)

                              opakovanie a trvanie pomoci;

                              d)

                              účinok pomoci na náklady podniku.

                  19.

                  Napríklad schéma na podporu vzdelávania podnecujúca väčšinu podnikov v štáte EZVO všeobecne k väčšiemu vzdelávaniu pracovníkov bude mať pravdepodobne odlišný účinok na trh ako rozsiahla suma pomoci poskytnutá jedinému podniku s cieľom umožniť mu zvýšiť úroveň vzdelania. Takáto rozsiahla pomoc pravdepodobne naruší hospodársku súťaž viac, pretože sa zmenší konkurencieschopnosť konkurentov príjemcu (11). Narušenie bude ešte väčšie, ak náklady na vzdelávanie tvoria v podniku príjemcu vysoký podiel na celkových nákladoch.

                  20.

                  Pri posudzovaní charakteristických znakov dotknutého trhu, ktoré môžu poskytnúť oveľa presnejší obraz o pravdepodobnom dosahu pomoci, bude Komisia okrem iného posudzovať:

                              a)

                              štruktúru trhu, ako aj

                              b)

                              charakteristické črty odvetvia alebo priemyslu.

                  21.

                  Štruktúra trhu sa bude posudzovať na základe koncentrácie trhu, veľkosti podnikov (12), významu diferenciácie výrobkov (13) a prekážok pre vstup na trh a jeho opustenie. Po vymedzení relevantného trhu sa vypočítajú trhové podiely a miery koncentrácie. Vo všeobecnosti sa predpokladá, že čím menej je podnikov, tým väčší je ich podiel na trhu a tým slabšia hospodárska súťaž (14). Ak dotknutý trh vykazuje vysokú koncentráciu, ako aj veľké prekážky pre vstup na trh (15) a príjemca pomoci je na ňom hlavným subjektom, potom je pravdepodobnosť, že konkurenti budú musieť v reakcii na pomoc zmeniť svoje správanie, vyššia.

                  22.

                  Pri skúmaní vlastností odvetvia sa dozorný úrad bude venovať aj otázke významu kvalifikovanej pracovnej sily pre podnik, existencii nadmernej kapacity, či ide o rastúce, rozvinuté alebo upadajúce priemyselné trhy, a aké stratégie financovania vzdelávania sa uplatňujú u konkurentov (štátna pomoc, zamestnanci, zamestnávatelia). Pomoc na podporu vzdelávania v upadajúcom priemyselnom odvetví môže napríklad zvýšiť riziko narušenia hospodárskej súťaže tým, že udržiava v chode neefektívny podnik.

                  23.

                  Pomoc na podporu vzdelávania môže v osobitných prípadoch viesť k narušeniam hospodárskej súťaže vo vzťahu k vstupu na trh a opusteniu trhu, vplyvu na obchodné toky a vytláčaniu investícií do vzdelávania.

            Vstup na trh alebo jeho opustenie

                  24.

                  Na trhu s fungujúcou hospodárskou súťažou predávajú podniky výrobky, ktoré prinášajú zisk. Štátna pomoc zmenou nákladov mení ziskovosť, a môže teda ovplyvniť rozhodnutie podniku, či výrobok ponúkne, alebo nie. Napríklad štátna pomoc, ktorou by sa znížili bežné náklady na výrobu, ako sú náklady na vzdelávanie zamestnancov, by mohla podnietiť vstup na trh a umožniť, aby sa na trh dostali výrobky s inak slabou obchodnou perspektívou na úkor efektívnejších konkurentov.

                  25.

                  Dostupnosť štátnej pomoci ovplyvní aj rozhodnutie podniku odísť z trhu, na ktorom už pôsobí. Štátna pomoc na podporu vzdelávania by mohla znížiť veľkosť strát a umožniť, aby podnik zostal na trhu dlhšie – čo môže znamenať, že namiesto nich by trh museli opustiť iné, efektívnejšie podniky, ktoré nedostávajú pomoc.

            Vplyv na obchodné toky

                  26.

                  Štátna pomoc na podporu vzdelávania môže spôsobiť, že niektoré oblasti budú mať výhodnejšie výrobné podmienky ako iné. Môže to mať za následok presun obchodných tokov v prospech oblastí, v ktorých sa takáto pomoc poskytuje.

            Vytláčanie investícií do vzdelávania

                  27.

                  Podniky sú motivované investovať do vzdelávania zamestnancov, aby sa udržali na trhu a dosahovali čo najvyššie zisky. Výška investície do vzdelávania, ktorú je určitý podnik ochotný realizovať, závisí aj od toho, koľko do vzdelávania investujú jeho konkurenti. Podniky, ktoré dotuje štát, môžu znížiť vlastné investície. Naopak, ak pomoc motivuje príjemcu pomoci viac investovať, konkurenti môžu zareagovať znížením vlastných výdavkov na vzdelávanie. Ak príjemcovia pomoci alebo ich konkurenti v snahe dosiahnuť ten istý cieľ investujú do vzdelávania menej v situácii, keď sa pomoc poskytuje, než keď sa neposkytuje, potom takáto pomoc vytláča ich súkromné investície do vzdelávania zamestnancov.

            4.   Overenie vyváženosti účinkov a rozhodnutie

                  28.

                  Posledným krokom analýzy je zhodnotenie, do akej miery prevážia pozitívne účinky pomoci nad jej negatívnymi účinkami. Hodnotí sa každý prípad samostatne. Aby sa overila vyváženosť pozitívnych a negatívnych účinkov, bude dozorný úrad tieto účinky posudzovať a celkovo zhodnotí ich dosah na výrobcov a spotrebiteľov na každom dotknutom trhu. Pokiaľ nebudú ľahko dostupné kvantitatívne informácie, dozorný úrad použije na účely posúdenia kvalitatívne informácie.

                  29.

                  Ak bude pomoc nevyhnutná, dobre zameraná a primeraná pre konkrétny podnik na zvýšenie jeho činnosti v oblasti vzdelávania a tento nárast v oblasti vzdelávania bude mať väčší prínos pre spoločnosť než pre príjemcu pomoci, je pravdepodobné, že dozorný úrad prijme priaznivejšie stanovisko a pripustí vyšší stupeň narušenia hospodárskej súťaže.

         (1)  Táto kapitola zodpovedá oznámeniu Komisie Európskych spoločenstiev – Kritériá analýzy zlučiteľnosti štátnej pomoci na podporu vzdelávania podliehajúcej individuálnej notifikačnej povinnosti 2009/C 188/01 (Ú. v. EÚ C 188, 11.8.2009, s. 1).

         (2)  Ú. v. EÚ L 214, 9.8.2008, s. 3. Pri pomoci ad hoc na podporu vzdelávania pre veľký podnik, ktorá neprekračuje strop 2 mil. EUR bude dozorný úrad mutatis mutandis uplatňovať zásady uvedené v tejto kapitole, avšak menej podrobným spôsobom.

         (3)  Rozhodnutie Spoločného výboru EHP č. 120/2008 zo 7. novembra 2008 (Ú. v. EÚ L 339, 18.12.2008, s. 111, a dodatok EHP č. 79, 18.12.2008) nadobudlo účinnosť 8. novembra 2008.

         (4)  Podniky si však môžu prisvojiť aj vonkajšie účinky všeobecného vzdelávania prostredníctvom osobitných doložiek v zmluvách, v ktorých sa požaduje, aby vyškolený zamestnanec zostal v podniku určitý čas po získaní takéhoto vzdelania.

         (5)  Definícia pracovníkov so zdravotným postihnutím a znevýhodnených pracovníkov je uvedená v článku 2 všeobecného nariadenia o skupinových výnimkách.

         (6)  Napríklad spoločnosť bude pripisovať vzdelaniu, ktoré získa mladý a nízko kvalifikovaný pracovník, väčší význam než podnik, ktorý ho vníma z pohľadu domnelej alebo skutočne nižšej produktivity.

         (7)  Rovná sa tej časti dodatočných nákladov na vzdelávanie, ktoré sa podniku nemôžu vrátiť priamym využívaním zručností, ktoré jeho zamestnanci získali počas vzdelávania.

         (8)  Pozri aj prípady zo súčasnej súdnej praxe, napr. C 35/2007, pomoc na podporu vzdelávania pre Volvo Cars v Gente, rozhodnutie Komisie 2008/948/ES z 23. júla 2008 o opatreniach Nemecka v prospech spoločnosti DHL a letiska Lipsko/Halle (Ú. v. EÚ L 346, 23.12.2008, s. 1) a rozhodnutie Komisie 2007/612/ES zo 4. apríla 2007 o štátnej pomoci C 14/06, ktorú Belgicko zamýšľa poskytnúť spoločnosti General Motors Belgium v Antverpách (Ú. v. EÚ L 243, 18.9.2007, s. 71).

         (9)  Okrem toho, ak by trh práce fungoval dokonale, mohli by zamestnanci vzhľadom na nadobudnuté vzdelanie získať vyššie platy za svoje lepšie zručnosti a internalizovať vonkajšie účinky vzdelávania.

         (10)  Pomoc môže ovplyvniť niekoľko trhov, pretože dosah pomoci sa nemusí obmedziť len na trhy, na ktorých pôsobí príjemca pomoci, ale môže sa rozšíriť aj na iné trhy, napríklad na trhy so vstupnými materiálmi.

         (11)  Malo by sa však uviesť, že pomoc na podporu vzdelávania poskytnutá celému odvetviu v jednom štáte EZVO môže viesť k narušeniu obchodovania medzi zmluvnými stranami.

         (12)  Veľkosť podniku možno určiť na základe trhových podielov ako aj obratu a/alebo počtu zamestnancov.

         (13)  Čím je stupeň diferenciácie výrobkov nižší, tým väčší je dosah pomoci na zisky konkurentov.

         (14)  Je však dôležité uviesť, že na niektorých trhoch hospodárska súťaž funguje, aj keď je na nich len málo podnikov.

         (15)  Malo by sa však uviesť, že niekedy poskytnutie pomoci pomáha prekonať prekážky pre vstup na trh a umožňuje novým podnikom vstupovať na trh.